Diari Oficial de la Generalitat Valenciana


Sumari del DOGV 5554, del 12-07-2007 (2007/9142)

ORDE de 27 de juny de 2007, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent de nova creació d'Educació Infantil, denominat Bambinos, a València.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5554

Data del DOGV
:   12-07-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/9142


Data del document
:   27-06-2007

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * València
    * ensenyament privat
    * educació preescolar
    * centre d'ensenyament

ORDE de 27 de juny de 2007, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent de nova creació d'Educació Infantil, denominat Bambinos, a València. [2007/9142]  
L'expedient ha sigut iniciat a instància de la titularitat del centre docent de nova creació d'Educació Infantil, primer i segon cicle, denominat Bambinos, a València, en sol·licitud d'autorització d'obertura i funcionament.  
La Direcció General d'Ensenyament va aprobar, mitjançant resolucions de 25 de novembre de 1999, de 8 de març de 2001 i de 20 de març de 2007, l'adequació de les instal·lacions proposades, quant a espais educatius, al que disposa la legislació aplicable.  
L'expedient s'ha tramitat per la Direcció Territorial de Cultura, Educació i Esport, i inclou informe favorable de la Unitat Tècnica de Construccions. Així mateix, consta del compromís de la titularitat del centre de presentar la relació del professorat i titulacions respectives, abans de l'inici del curs escolar, de conformitat amb la legislació aplicable.  
Vistes la Llei Orgànica 8/1985, de 3 de juliol (LODE, BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm.106 de 04.05.2006); el Reial Decret 1004/1991, de 14 de juny (BOE de 26.06.1991), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria onzena, de la Llei Orgànica 2/2006 d'Educació; el Reial Decret 1537/2003, de 5 de desembre (BOE de 10.12.2003), pel qual s'establixen els requisits mínims dels centres que impartisquen ensenyaments escolars de règim general; i el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em conferix l'article 28.e) de la Llei 5/1983, de 30 de desembre, del Consell,  
ORDENE  
Únic  
Autoritzar l'obertura i funcionament del centre docent privat de nova creació que a continuació s'indica, atenent les característiques, ensenyaments i capacitat màxima que s'hi assenyalen.  
Denominació genèrica del centre: Centre Privat d'Educació Infantil.  
Denominació específica del centre: Bambinos  
Titular: Pilar Barberá Correa  
Adreça: c/La Previsora, núm.27  
Localitat: València (46851)  
Província: València  
Codi: 39277822  
Ensenyaments i capacitat màxima que s'autoritzen:  
8 unitats d'Educació Infantil, primer cicle, amb 119 llocs escolars, distribuïdes així:  
- 1 unitat per a alumnat de 0-1 any, amb 8 llocs escolars.  
- 3 unitats per a alumnat de 1-2 anys, amb 13 llocs escolars cada una.  
- 2 unitats per a alumnat de 2-3 anys, amb 18 llocs escolars cada una.  
- 1 unitat per a alumnat de 2-3 anys, amb 16 llocs escolars.  
- 1 unitat per a alumnat de 2-3 anys, amb 20 llocs escolars.  
3 unitats d'Educació Infantil, segon cicle, amb 61 llocs escolars.  
DISPOSICIÓ ADDICIONAL PRIMERA  
El centre haurà de presentar, a fi de la seua aprovació abans de l'inici de les activitats educatives que s'autoritzen, la relació del professorat i les titulacions corresponents, davant la Direcció Territorial de Cultura, Educació i Esport, per a la seua aprovació previ informe favorable de la Inspecció Educativa.  
DISPOSICIÓ ADDICIONAL SEGONA  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes el dia de la seua publicació en el Diari Oficial de la Comunitat Valenciana, no obstant els seus efectes s'entenen referits al començament del curs escolar 2007/2008.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 27 de juny de 2007  
El conseller de Cultura, Educació i Esport,  
Alejandro Font de Mora Turón